Uprkos potpunoj nelogičnosti čitavog zahteva i uprkos utisku da se sve ovo dešava u XIII, a ne u XXI veku, u nekoj teokratiji, a ne, navodno, Ustavom garantovano sekularnoj državi, spisak potpuno sumanutih razloga nije još bio zaključen, jer je sledio onaj glavni, izvučen negde između Žitija Svetog Simeona, sa pričom o istrebljivanju Bogumila, i ubijanja „veštica“, praktikovanog u Srbiji još do pre jedva nešto više od 150 godina. Naime, direktorka je „slučaj“ zaključila stavom da je „ovo jako bezobrazno pred Uskrs.“ Nismo saznali šta je to „ovo“ što je bezobrazno, niti kakve veze ima sa religijskim ritualom samo jedne od mnogih religija u Srbiji.

Pošto je pomenuti pripadnik paradržavne verske zajednice otišao ka službenim prostorijama škole, u 15h je do štanda došla zamenica direktorke i uz glasnu viku, zahtevala da se uklone svi leci i da se članovi našeg udruženja udalje sa Sajma. Bez obrazloženja zašto to zahteva.

This entry was posted in Saopštenja . Bookmark the permalink